Alt var ikke i skønneste orden, da Fødevarestyrelsen 11. juli aflagde gourmetrestauranten V-Hav ved Tranum Strand et besøg. Det fremgår af kontrolrapporten . - Ved tilsynsstart har virksomheden fersk fisk, som opbevares ved for høj temperatur, skriver Fødevarestyrelsen i rapporten. Der er tale om cirka seks kilogram mørk sej, som er målt til at have en gennemsnitlig temperatur på 9,7 grader, oplyser Fødevarestyrelsen. Får bøde på 5000 Ifølge kontrolrapporten oplyser restauranten, at man fremover vil bruge is til at køle fisken ned. Den for høje temperatur i fisken koster V-Hav en sur smiley og en bøde på 5000 kroner. Det er ejeren af Restaurant Tabu i Aalborg, Michael 'Miv' Pedersen, der står bag V-Hav. Restauranten ved Tranum Strand er åben i perioden fra 24. juni til 20. august, hvor Restaurant Tabu holder ferielukket.

Opsummering:
Restauranten V-Hav ved Tranum Strand har fået en sur smiley for at opbevare fisk ved for høj temperatur.